Gmunden
Gmunden  je grad na sjeveru Austrije od 13,105 stanovnika.

Gmunden je administrativni centar Okruga Gmunden.

Geografske karakteristike

Gmunden leži u Gornjoj Austriji na sjevernoj obali jezera Traunsee, na mjestu gdje rijeka Traun istječe iz jezera.

Historija

Zamak Ort na jezeru Traunsee, prvi put je dokumentiran 1138., dograđen je za gotike što je i danas vidljivo u njegovoj jezgri, a obnovljen je nakon 1634., kad mu je dozidana i kapela. 

Gmunden je status grada dobio - 1278., kod njega se u novembru 1626. odigrala bitka u kojoj je poražena 
vojska seljačkih ustanika.

Sve do 19. vijeka Gmunden je bio najprosperitetnije trgovište (naročito solju) u regiji Salzkammergut. 
Od 1862. grad se razvio kao klimatsko lječilište, godišnje ga posjeti 155,769 turista.

Znamenitosti

Najveće znamenitosti grada su parohijska crkva iz prve polovice 14. vijeka, sa freskama iz 1520. - 1530, preuređena između 1713.-1718. u baroknom stilu i kapucinski samostan, podignut između 1636.-1639.

Dio nekadašnjeg zamka koji leži na malom otoku u jezeru Traunsee može se doći i preko mosta; dijelovi zamka iz 17. vijeka su obnovljeni i restaurirani tokom 19. i 20. vijeka. 

Gmunden ima muzej, u kojem je pored artefekata lokalnih zanatlija iz 17. i 18. vijeka, najveća atrakcija soba Johannesa Brahmsa, koji je puno vremena proveo na jezeru.

Pored grada leži park prirode koji se prostire oko planine Traunstein visoke 
1,691 metara.

Privreda
Od 9,295 zaposlenih koliko ih je bilo 1991. zaposleno u Gmundenu, oko 64% ih je radilo u uslužnom sektoru (turizam, banke, administracija), ostali su radili u industriji. 

Od industrijskih pogona grad ima cementaru, tvornicu sanitarne keramike i porculana, muške odjeće, hrane, strojeva i alata (Energie AG Oberoesterreich), građevinske firme, pogone za proizvodnju biomase i toplinskih stanica, štamparije).

Pobratimski gradovi 

 , Faenza
 , Tornesch

Izvori

Vanjske veze 

 Službene stranice grada Gmundena 
Gradovi i naselja Gornje Austrije
Gradovi u Austriji